b"\n_START_ARTICLE_\nCabina telef\xc3\xb2nica\n_START_PARAGRAPH_\nUna cabina telef\xc3\xb2nica \xc3\xa9s una petita estructura que en el seu interior cont\xc3\xa9 un tel\xc3\xa8fon p\xc3\xbablic. El disseny m\xc3\xa9s conegut de les cabines telef\xc3\xb2niques s\xc3\xb3n les vermelles usades a diverses ciutats del m\xc3\xb3n. Estan fetes tant per a salvaguardar la privadesa de qui les usa com tamb\xc3\xa9  perqu\xc3\xa8 l'usuari no es mulli quan hi ha pluja o mal temps. S\xc3\xb3n freq\xc3\xbcentment vandalitzades quan no hi ha ning\xc3\xba, ja que es troben principalment en llocs p\xc3\xbablics._NEWLINE_Les cabines telef\xc3\xb2niques es troben en vies de desaparici\xc3\xb3 per falta de rendibilitat malgrat estar considerades com un servei universal en el Dret europeu.\n_START_SECTION_\nEspanya\n_START_PARAGRAPH_\nA Espanya, es poden utilitzar les cabines de Telef\xc3\xb3nica per a recarregar el saldo de les targetes de prepagament de telefonia m\xc3\xb2bil. Per a aix\xc3\xb2, cal marcar\xc2\xb4el 03, despr\xc3\xa9s penjar, marcar el codi de l'operador, introduir les monedes, el n\xc3\xbamero del tel\xc3\xa8fon m\xc3\xb2bil i pr\xc3\xa9mer OK.\n_START_SECTION_\nVoIP en cabines telef\xc3\xb2niques\n_START_PARAGRAPH_\nUn possible servei que pot trobar-se incorporat en certes cabines telef\xc3\xb2niques d'alguns pa\xc3\xafsos \xc3\xa9s la tecnologia VoIP."